Official Journal L 305 , 22/11/2003 P. 0011 - 0015



Id-Deċiżjoni tal-Kummissjoni tas-17 ta' Novembru 2003 li temenda d-Deċiżjonijiet 94/984/KE, 2000/609/KE, 2001/751/KE dwar l-importazzjoni tal-laħam tat-tiġieġ frisk, laħam ta' l-għasafar imrobbijin, għasafar ħajjin u bajd li ser ifaqqas minnu minn pajjiżi terzi fir-rigward ta' l-Awstralja (notifikata bid-dokument numru K(2003) 4117) (Test b'relevanza għaż-ŻEE) (2003/810/KE) IL-KUMMISSJONI TAL-KOMUNITAJIET EWROPEJ Wara li kkunsidrat it-Trattat li jistabbilixxi l-Komunitajiet Ewropej, Wara li kkunsidrat id-Direttiva tal-Kunsill 90/539/KEE tal-15 ta' Ottubru 1990 dwar il-kondizzjonijiet tas-saħħa ta' l-Annimali li jirregolaw il-kummerċ intra-Komunitarju fi, u importazzjoni minn, pajjiżi terzi, tat-tiġieġ u bajd li ser ifaqqas [1], kif emendat bid-Deċiżjoni 806/2003/KE [2], partikolarment l-Artikolu 23 u 24 tiegħu, Wara li kkunsidrat id-Direttiva tal-Kunsill 91/494/KEE tas-26 ta' Ġunju 1991 dwar il-kondizzjonijiet tas-saħħa ta' l-Annimali li jirregolaw il-kummerċ intra-Komunitarju fi, u importazzjoni minn pajjiżi terzi ta' laħam tat-tiġieġ frisk [3], kif emendat bid-Direttiva 1999/89/KE [4], parikolarment l-Artikolu 11 u 12, tiegħu, Wara li kkunsidrat id-Direttiva tal-Kunsill 92/118/KEE tas-17 ta' Diċembru 1992 li tniżżel il-ħtiġijiet għas-saħħa ta' l-annimali u tas-saħħa pubblika li jirregolaw il-kummerċ ġo u l-ipmportazzjoni ġol-Komunità ta' prodotti mhux soġġetti għall-ħtiġijiet stabbiliti f'regoli speċifiċi tal-Komunità skond l-Anness A(1) tad-Direttiva 89/662/KEE u, fir-rigward ta' patoġeni, għad-Direttiva 90/425/KEE [5], kif l-aħħar emendat bid-Deċiżjoni tal-Kummissjoni 2003/721/KE [6], partikolarment l-Artikolu 10(3) tiegħu, billi: (1) Id-Deċiżjoni tal-Kummissjoni 94/984/KE ta' 20 ta' Diċembru 1994 li tniżżel kondizzjonijiet għas-saħħa ta' l-annimali u ċertifikati verterinarji għall-importazzjoni ta'laħam frisk tat-tiġieġ minn pajjiżi terzi [7], kif l-aħħar emendat bid-Deċiżjoni Numru 2002/477/KE [8], li jipprovdi għall-kondizjonijiet tas-saħħa u ċertifikati veterinarji għall-importazzjoni ta' laħam tat-tiġieġ frisk. Żewġt attestazzjonijiet differenti tas-saħħa, mudelli A u B, huma inmiżżlin. L-użu tagħhom jiddependi mis-sitwazzjoni tal-marda Newcastle fil-pajjiżi terzi kkonċernati. (2) Id-Deċiżjoni tal-Kummissjoni 2000/609/KE tad-29 ta' Settembru 2000 li tniżżel il-kondizzjonijiet għas-saħħa ta' l-annimali u ċertifikati verterinarji għall-importazzjoni ta' laħam ta' l-għasafar imrobbijin li temenda id-Deċiżjoni 94/85/KE li tniżżel lista ta' pajjiżi terzi minn fejn l-Istati Membri jawtorizzaw l-importazzjoni ta' laħam tat-tiġieġ frisk [9], kif l-aħħar emendat bid-Deċiżjoni 2003/573/KE [10], tniżżel kondizzjonijiet għas-saħħa ta' l-annimali u saħħa pubblika u ċertifikati verterinarji għall-importazzjoni ta' laħam frisk ta' għasafar imrobbijin li jkollhom żewġ attestazzjonijiet tas-saħħa differenti, mudelli A u B. L-attestazzjoni li għandha tintuża għandha tikkunsidra s-sitwazzjoni tal-marda Newcastle fil-pajjiżi terzi kkonċernati. (3) Id-deċiżjoni tal-Kummissjoni 2001/751/KE [11], kif l-aħħar emendat bid-Deċiżjoni Numru 2002/789/KE, [12] tniżżel il-kondizzjonijiet għas-saħħa ta' l-annimali u ċertifikati verterinarji għall-importazzjoni ta' għasafar ħajjin u bajd li ser ifaqqas. Iċ-ċertifikat mudell li għandu jintuża jikkunsidra is-sitwazzjoni tal-marda Newcastle fil-pajjiżi terzi kkonċernati. (4) L-Awstralja kellha, kemm-il darba, tifqigħat tal-marda Newcastle partikolarment fl-Istati ta' Victoria u New South Wales mill-1998. (5) Minn nofs ta' Novembru 2002 ma ġewx innotifikati tifqigħat tal-marda Newcastle fl-Awstralja u fis-26 ta' Ġunju 2003 l-awtoritajiet veterinarji Awstraljani idikjaraw l-Awstralja bħala ħielsa minn dik il-marda lill-OIE (Office International des Epizooties). (6) Is-sitwazzjoni fl-Awstralja ġiet ikkomplikata billi qed jiċċirkola endemic lentogenic strain virus tal-marda Newcastle fl-Awstralja, li wera l-kapaċità li jinbidel f'velogenic strain. L-Awstralja qed tbiddel il-metodu ta' kontroll għall-marda Newcastle minn strateġija ta' non-vaċċinazzjoni, pajjiż ND-free, għal pajjiż bil-vaċċinazzjoni. (7) Skond informazzjoni li irċevew l-Awtoritajiet Veterinarji ta' l-Awstralja, jintużaw vaċċinazzjonijiet ħajjin kontra l-marda Newcastle li m'humiex skond il-leġislazzjoni tal-Komunità. Għalhekk huwa neċessarju li jiġu emendati d-Deċiżjonijiet 94/984/KE, 2000/609/KE, u 2001/751/KE dwar l-importazzjoni ta' laħam tat-tiġieġ frisk, laħam ta' l-għasafar imrobbijin, għasafar ħajjin u bajd li ser ifaqqas minnu minn pajjiżi terzi u l-Awstralja li għandha tikkonsidra l-evoluzzjoni tas-sitwazzjoni epidemioloġika tal-marda Newcastle u l-użu tal-vaċċinazzjonijiet ħajjin. (8) Il-Kummissjoni addottat diversi Deċiżjonijiet tal-Kummissjoni dwar it-tifqigħat tal-marda Newcastle, partikolarment, id-Deċiżjoni 2002/537/KE tat-2 ta' Lulju 2002 li tikkonċerna miżuri ta' protezzjoni relatati mal-marda Newcastle fl-Awstralja [13], kif emendat bid-Deċiżjoni 2002/942/KE [14], li applika mis-6 ta' Lulju 2002 sa l-1 ta'Diċembru 2002. Fl-aħħar, id-Deċiżjoni tal-Kummissjoni 2003/489/KE tal-25 ta' Ġunju 2003 li jikkonċerna miżuri ta' protezzjoni relatati mal-marda Newcastle fl-Awstralja [15], li japplika sa 1 ta' Jannar 2004. (9) B'dawn il-ħtiġijiet taċ-ċertifikazzjoni stabbiliti fid-Deċiżjoni preżenti, il-miżuri ta' protezzjoni previsti fid-Deċiżjoni 2003/489/KE m'għadhomx neċessarji u d-Deċiżjoni 2003/489/KE għandha tiġi mħassra skond dan. (10) Madankollu, l-awtoritajiet veterinarji Awstraljani talbu li jingħataw deroga għal-laħam tat-tiġieġ frisk, għasafar, u selvaġġina bir-rix imorbbijja, prodotti tal-laħam tat-tiġieġ u preparazzjonijiet tal-laħam tat-tiġieġ li jikkonsistu f'laħam ta' l-ispeċi msemmijja hawn fuq, li inkisbu minn għasafar li nqatlu qabel it-13 ta' Mejju 2002 skond id-Deċiżjoni 2002/537/KE qabel ma bdiet l-epidemija. (11) Il-miżuri previsti f'din id-Deċiżjoni huma skond l-opinjoni tal-Kumitat Permanenti tal-Food Chain u s-Saħħa ta' l-Annimali, ADOTTAT DIN ID-DEĊIŻJONI: Artikolu 1 L-Anness I tad-Deċiżjoni 94/984/KE huwa mibdul bit-test fl-Anness I ta' din id-Deċiżjoni. Artikolu 2 L-Anness I tad-Deċiżjoni 2000/609/KE huwa mibdul bit-test ta' l-Anness II ta' din id-Deċiżjoni. Artikolu 3 B'deroga mill-Artikolu 1 u 2, l-Istati Membri jistgħu xorta waħda jawtorizzaw l-importazzjoni ta' laħam tat-tiġieġ frisk u għasafar imrobbijin billi jużaw ċertifikati tal-mudell A skond id-Deċiżjoni 94/984/KE u 2000/609/KE sal-31 ta' Mejju 2004, jekk - il-laħam inkiseb minn għasafar maqtula qabel it-13 ta' Mejju 2002, u - fiċ-ċertifikati veterinarji li jakkompanjaw il-kunsinna tal-laħam tat-tiġieġ frisk u għasafar imrobbijin, ikun hemm il-kliem li ġejjin: "Laħam tat-tiġieġ frisk/laħam frisk ta' l-għasafar [16] skond l-Artikolu 3 tad-Deċiżjoni 2003/810/KE." Artikolu 4 L-Anness I tad-Deċiżjoni 2001/751/KE huwa mibdul bl-Anness III ta' din id-Deċiżjoni. Artikolu 5 Id-Deċiżjoni 2003/489/KE hija abrogata permezz ta' din Deciżjoni. Artikolu 6 Din id-Deċiżjoni hija ndirizzata lill-Istati Membri. Magħmul fi Brussel, fis-17 ta' Novembru 2003. Għall-Kummissjoni David Byrne Membru tal-Kummissjoni [1] ĠU L 303, tal-31.10.90, p. 6. [2] ĠU L 122, tas-16.05.03, p. 1. [3] ĠU L 268, ta’ l-24.09.91, p. 35. [4] ĠU L 300, tat-23.11.99, p. 17. [5] ĠU L 62, tal-15.03.93, p. 49. [6] ĠU L 260, tal-11.10.03, p. 21. [7] ĠU L 378, tal-31.12.94, p. 11. [8] ĠU L 164, tat-22.06.02, p. 39. [9] ĠU L 258, tat-12.10.00, p. 49. [10] ĠU L 194, ta’ l-1.08.03, p. 89. [11] ĠU L 281, tal-25.10.01, p. 24. [12] ĠU L 274, tal-11.10.02, p. 36. [13] ĠU L 173, tat-3.07.02, p. 33. [14] ĠU L 325, tat-30.11.02, p. 49. [15] ĠU L 167, ta’ l-4.07.03, p. 37. [16] Ħassar kif jixraq. -------------------------------------------------- L-ANNESS I " “ L-ANNESS I Lista ta'pajjiżi terzi jew partijiet minn pajjiżi terzi li għandhom permess li jużaw iċ-ċertifikati stabbiliti fl-Anness II għall-importazzjoni ta' laħam tat-tiġieġ frisk fl-Unjoni Ewropea Nota: Il-karattri A u B jirreferu ghall-mudell stabbiliti fit-tieni parti ta' l-Anness II. Kodiċi ISO | Pajjiż | Partijiet mit-territorju | Ċertifikat mudell biex jintużaw (A jew B) | AR | L-Arġentina | | A | AU | L-Awstralja | | B | BG | Il-Bulgarija | | A | BR-1 | Il-Brażil | Distrito Federal u l-Istati ta' Goiás, Minas Gerais, Mato Grosso, Mato Grosso do Sul, Paraná, Rio Grande do Sul, Santa Catarina u São Paulo | A | CA | Il-Kanada | | A | CH | L-Isvizzera | | A | CL | Iċ-Ċile | | A | CN-1 | Iċ-Ċina | Il-muniċipalità ta' Shanghai ħlief il-pajjiż Chongming u d-distretti ta' Weifang, Linyi u Qingdao fil-Provinċa ta' Shandong | B | CY | Iċ-Ċipru | | A | CZ | Ir-Repubblika Ċeka | | A | HR | Il-Kroazja | | A | HU | L-Ungerija | | A | IL | L-Iżrael | | A | LI | Il-Lituwanja | | A | NZ | New Zealand | | A | PL | Il-Polonja | | A | RO | Ir-Rumanija | | A | SI | L-Islovenja | | A | SK | Ir-Repubblika Slovakka | | A | TH | It-Tajlandja | | A | TN | It-Tunisija | | A | US | L-Istati Uniti ta' l-Amerika | | A' | " -------------------------------------------------- L-ANNESS II " L-ANNESS I Lista ta' pajjiżi terzi jew partijiet minn pajjiżi terzi li għandhom permess li jesportaw laħam ta' l-għasafar imrobbijin lejn l-Unjoni Ewropea Kodiċi ISO | Pajjiż | Patrijiet mit-territorju | Ċertifikat mudell biex jintużaw (A jew B) | AR | L-Arġentina | | A | AU | L-Awstralja | | B | BG | Il-Bulgarija | | A | BR-1 | Il-Brażil | L-Istati ta' Rio Grande do Sul, Santa Catarina, Paraná, São Paulo u Mato Grosso do Sul | A | BW | Il-Botswana | | B | CA | Il-Kanada | | A | CH | L-Isvizzera | | A | CL | Iċ-Ċile | | A | CY | Iċ-Ċipru | | A | CZ | Ir-Repubblika Ċeka | | A | HR | Il-Kroazja | | A | HU | L-Ungerija | | A | IL | L-Iżrael | | A | LI | Il-Lituwanja | | A | NA | In-Namibja | | B | NZ | New Zealand | | A | PL | Il-Polonja | | A | RO | Ir-Rumanija | | A | SI | L-Islovenja | | A | SK | L-Islovakkja | | A | TH | It-Tajlandja | | A | TN | It-Tunisija | | A | US | L-Istati Uniti ta' L-Amerika | | A | ZA | Is-Sud Afrika | | B | ZW | Iż-Żimbabwe | | B' | " -------------------------------------------------- L-ANNESS III " L-ANNESS I Lista ta' pajjiżi terzi jew partijiet minn pajjiżi terzi, li għandhom il-permess li jesportaw għasafar ħajjin jew bajd li ser ifaqqas minnu lill-Komunità Kodiċi ISO | Pajjiż | Partijiet mit-territorju | Għasafar għat-trobbijja u għall-produzzjoni | Bajd ta' l-għasafar li ser ifaqqas | Flieles (ta' l-għasafar) li ilhom ħajjin ġurnata | Għasafar għall-qatla | AU | L-Awstralja | | B | D | F | — | BW | Il-Botswana | | B | D | F | — | BR-1 | Il-Brażil | L-Istati ta' Rio Grande do Sul, Santa Catarina, Paraná, São Paulo u Mato Grosso do Sul. | AĊ | Ċ | E | G | CA | Il-Kanada | | A | Ċ | E | G | CH | L-Isvizzera | | A | Ċ | E | G | CL | Iċ-Ċile | | A | Ċ | E | G | CY | Iċ-Ċipru | | A | Ċ | E | G | CZ | Ir-Repubblika Ċeka | | A | Ċ | E | G | HR | Il-Kroazja | | A | Ċ | E | G | HU | L-Ungerija | | A | Ċ | E | G | IL | L-Iżrael | | A | Ċ | E | — | NA | In-Nambija | | B | D | F | — | NZ | New Zealand | | A | Ċ | E | G | PL | Il-Polonja | | A | Ċ | E | G | RO | Ir-Rumanija | | A | Ċ | E | G | SI | L-Islovenja | | A | Ċ | E | G | SK | L-Islovakkja Repubblika | | A | Ċ | E | G | TN | It-Tunisija | | A | Ċ | E | — | US | L-Istati Uniti ta' L-Amerika | | A | Ċ | E | G | ZA | Is-Sud Afrika | | B | D | F | —' | " --------------------------------------------------